stanford-oval/wikipedia huggingface dataset:
דרכנו - יוצאים לפעולה
דמוקרטTV

ב-17 במאי 2020 השיקה דרכנו את דמוקרטtv - שידורי וידאו חיים באינטרנט, בניהול לוסי אהריש. האתר פועל באמצעות תשתיות האינטרנט והאולפנים של וואלה! תקשורת. השידורים נסמכים על מימון המונים. עם המנחים והמגישים בערוץ נמנים אורלי וילנאי, גיא מרוז וישראל פריי. במרץ 2021 הצטרפו לערוץ מגישים נוספים: טל שניידר וגדי סוקניק. בספטמבר 2022 סולק פריי מהערוץ לאחר שהביע תמיכה בפגיעה בחיילי צה"ל.
הנהלה

ב-2017 מונה קובי ריכטר ליו"ר התנועה.
ב-24 בינואר 2020 מונה יאיא פינק למנכ"ל התנועה, וסיים את תפקידו ביוני 2022, עם ההכרזה על הפריימריז במפלגת העבודה, בהן התמודד.
ב-12 ביולי 2022 מונה יזהר שי ליו"ר התנועה. חברת הכנסת לשעבר רחל עזריה מונתה בנובמבר 2022 למנכ"לית, וסיימה את תפקידה באוגוסט 2023.
ב-24 באוגוסט 2023 הודיעה התנועה כי נמרוד דוויק, מונה כמ"מ מנכ"ל.
ב-23 בפברואר 2024 הודיע יזהר שי על פרישתו מתפקיד יו״ר תנועת "דרכנו". ואת מקומו ימלא סגן היו״ר, דוד שמחה.
ראו גם

V15
תנועת קול אחד
דניאל לובצקי
הערות שוליים

1 2  ליאת קציר, ‏לא קלה היא לא קלה "דרכנו", באתר ‏מאקו‏, 29 בינואר 2017
↑  עוז רוזנברג, ‏חברי V15 לא מתייאשים מהכישלון בבחירות: "גם הימין וגם השמאל מדוכאים", באתר מעריב אונליין, 3 בדצמבר 2015
↑  אריק גרינשטיין, מתקפת המשובטים: הגלגול החדש של V15, באתר מידה, 1 בדצמבר 2015.
↑  אילן ליאור, הנואמים בעצרת לרבין: מועמד לראשות מועצת יש"ע ומפונה מעפרה, באתר הארץ, 31 באוקטובר 2017
↑  איתי בלומנטל ואלישע בן קימון, ראש מועצת אפרת ספג קריאות בוז בעצרת רבין: "להפסיק לחפש את המפריד והשונה", באתר ynet, 4 בנובמבר 2017
↑  ערוץ 7, תנועת השמאל דרכנו תפיק את עצרת רבין, באתר ערוץ 7, 8 באוקטובר 2018
↑  אהרן ברנע, ‏קריאות בוז להנגבי ולפיד בכיכר, באתר ‏מאקו‏, 3 בנובמבר 2018
↑  טל שניידר, ‏מלצר החליט: תנועת דרכנו תירשם כ"גוף פעיל פוליטית", באתר גלובס, 5 באפריל 2019
↑  טל שניידר, ‏הפגנה וירטואלית של תנועת "דרכנו"; מעל ל-100 אלף איש השתתפו, באתר גלובס, 22 במרץ 2020
↑  מחאה בצל הקורונה: יותר מחצי מיליון בהפגנה וירטואלית נגד נתניהו, באתר ynet, 21 במרץ 2020
↑  אתר התערוכה אור גדול
↑  פוסט על תערוכת אור גדול, בדף הפייסבוק של נמל יפו
↑  פוסט על המשט למען שחרור החטופים, בדף הפייסבוק של נמל יפו
↑   כנס הזדמנויות לישראל בעידן טראמפ, סרטון בערוץ "דמוקרטTV", באתר יוטיוב
↑  אחרי שפוטרה: לוסי אהריש גייסה עשרות אלפי שקלים | TMI, באתר https://tmi.maariv.co.il
↑  דרור פויר, ‏הדילמה החרדית והעיתונאי הבודד שרץ לתוך האש: "אני מותש", באתר גלובס, 29 בנובמבר 2020
↑  מיה סלע, ‏קובי ריכטר: רוצה לשבור ההגדרות שכל מי ששמאל - בוגד, באתר גלובס, 12 בפברואר 2017
↑  יאיא פינק מונה למנכ״ל תנועת השמאל ״דרכנו״, באתר ערוץ 7, 24 בינואר 2020
↑  השר לשעבר יזהר שי מונה ליו"ר תנועת השמאל "דרכנו", באתר ערוץ 7, 12 ביולי 2022
↑   ציוץ של רחל עזריה ברשת החברתית אקס (טוויטר), 29 בנובמבר 2022
↑  Facebook, www.facebook.com
ג'רארד באקנל

| --- | --- |

 לידה:  14 בספטמבר 1894 רוק פריי, צ'שייר, בריטניה בריטניה 
 פטירה:  7 בדצמבר 1980 (בגיל 86) צ'ים, לונדון, בריטניה בריטניה 
 מדינה:  הממלכה המאוחדת 
 השכלה:  בית ספר וסט דאונס  בית הספר רפטון 
 מספר צאצאים:  3 
 השתייכות:  הצבא הבריטי הצבא הבריטי
 תקופת הפעילות:  1914–1948 (כ־34 שנים)
 דרגה:   לוטננט גנרל
 תפקידים בשירות
 מפקד הדיוויזיה ה-53 מפקד הקורפוס ה-11 מפקד הקורפוס ה-1 מפקד הדיוויזיה ה-5 מפקד הקורפוס ה-30 מפקד פיקוד צפון אירלנד
 פעולות ומבצעים
 מלחמת העולם הראשונה מלחמת העולם השנייה
 עיטורים
   מסדר האמבט (אביר הצלב הגדול)   הצלב הצבאי
 
ג'רארד קורפילד באקנל (באנגלית: Gerard Corfield Bucknall;‏ 14 בספטמבר 1894 – 7 בדצמבר 1980) היה קצין בכיר בצבא הבריטי ששירת  במלחמת העולם הראשונה ובמלחמת העולם השנייה, אז פיקד על הדיוויזיה ה-5 ולאחר מכן על הקורפוס ה-30 במהלך המערכה בנורמנדי באמצע 1944.
ביוגרפיה > ראשית חייו

באקנל נולד ב-14 בספטמבר 1894 ברוק פריי, צ'שייר, אנגליה, בנם של הארי קורפילד באקנל ואליס פרדריקה אוקאשוטה. הוא התחנך בבית הספר רפטון ובבית הספר ווסט דאונס. עם כניסתו למכללה המלכותית הצבאית, סנדהרסט בשנת 1913, קיבל באקנל דרגת לוטננט משנה ברגימנט מידלסקס ב-25 בפברואר 1914. במהלך מלחמת העולם הראשונה באקנל, שהועלה לדרגת לוטננט ב-5 באוקטובר 1914, שירת בגדוד ה-1, רגימנט מידלסקס בצרפת ובבלגיה, ולחם עמו בין היתר במהלך הקרב על הסום, שם קיבל על פעולותיו ב-25 באוגוסט 1916 את עיטור הצלב הצבאי (MC). מ-16 ביוני 1917 הוא שימש כראש מטה החטיבה ה-114, שהייתה חלק מהדיוויזיה ה-38 (וולשית), עד סוף המלחמה.
בין שתי מלחמות העולם הוא שירת בתחילה עם הגדוד הישן שלו בגרמניה. לאחר מכן הוא חזר לרגימנט מידלסקס ונשאר עם הגדוד עד לימודיו במכללת המטה בקמברלי בין השנים 1928–1929. חבריו ללימודים שם כללו את ג'ון הארדינג, ג'רלד טמפלר, ריצ'רד מקרירי, גורדון מקמילן ואלכסנדר גאלווי. לאחר שחזר לגדוד שלו, הוא מילא תפקידי פיקוד ומטה.
הוא הועלה לדרגת לוטננט קולונל ב-1 בינואר 1936, ומ-13 במרץ 1937 עד 12 באפריל 1939 שימש כמדריך במכללה המלכותית הצבאית של קנדה, שם בא במגע עם כמה מהגנרלים הקנדיים של המלחמה הבאה, כמו הארי קריראר. מפקד המכללה, אידסון לואי מילרד ברנס וגאי סיימונס, שניהם מדריכים עמיתים. הוא חזר לממלכה המאוחדת בשנת 1939 והפך לממלא מקום של מפקד הגדוד השני, רגימנט מידלסקס. עם זאת, הוא היה עם הגדוד רק כמה חודשים קצרים, לפני שקיבל קידום לדרגת קולונל ב-1 באוגוסט הפך להיות עוזר הרמטכ"ל במשרד המלחמה.
ביוגרפיה > מלחמת העולם השנייה

באקנל עדיין שימש בתפקיד זה עם פרוץ מלחמת העולם השנייה, בספטמבר 1939, אז עזב חיל המשלוח הבריטי (BEF) לצרפת. לאחר מכן פיקד על חטיבת הרגלים ה-138, וקודם לדרגת מייג'ור גנרל ב-29 ביולי 1941, ומונה למפקד הדיוויזיה ה-53 (וולשית). הוא הועלה לדרגת לוטננט גנרל ב-12 בספטמבר 1942  ומונה למפקד הקורפוס ה-11 במזרח אנגליה. הוא החזיק בפיקוד זה עד אפריל 1943, כאשר מונה למפקד הקורפוס ה-1, שהיה מיועד להשתתף בגל הראשון במהלך הפלישה לנורמנדי. ב-2 ביוני 1943 הוא קיבל את תואר אביר מסדר האמבט.
מתוסכל מתפקידו בהכשרת הכוחות הוא ביקש לפקד על כוחות בקרב מעבר לים, וביקש הורדה בדרגה, כדי שיוכל לפקד על דיוויזיה. ב-3 באוגוסט 1943 הוא מונה למפקד הדיוויזיה ה-5 בשלבים האחרונים של פלישת בעלות הברית לסיציליה. בהמשך הוא הוביל את הדיוויזיה במהלך פלישת בעלות הברית לאיטליה ובשלבים הראשונים של הזירה האיטלקית.
באקנל הרשים את הגנרל ברנרד מונטגומרי, מפקד קבוצת הארמיות ה-21, וכשנבחר לפקד על מבצע אוברלורד, הפלישה של בעלות הברית לנורמנדי, הוא מינה את באקנל לפיקוד על הקורפוס ה-30 ב-27 בינואר 1944, והועלה שוב לדרגת לוטננט גנרל. עם זאת, ראש המטה הכללי הקיסרי (CIGS), הגנרל אלן ברוק, האמין שבאקנל אינו מתאים לפיקוד ברמה זו. באוגוסט 1944 הודח באקנל מפיקודו, עקב הביצועים הגרועים יחסית של הקורפוס ה-30, והוחלף על ידי בריאן הורוקס. מונטגומרי הודה כי הייתה זו טעות למנות אותו ובנובמבר 1944 קיבל באקנל פיקוד על צפון אירלנד, תפקיד אותו מילא עד פרישתו מהצבא ב-4 במרץ 1948.
ביוגרפיה > לאחר המלחמה

בשנת 1952 ניתן לבאקנל תפקיד קולונל הכבוד של רגימנט מידלסקס, תפקיד אותו מילא עד 1959. הוא נפטר בגיל 86 ב-7 בדצמבר 1980 בבית אבות בצ'גוורת'.
הערות שוליים

1 2 3   Generals.dk
↑  Old West Downs Society
1 2 3 4  Liddell Hart Centre for Military Archives
↑  Smart, p. 50
↑  "The Middlesex Regiment (Duke of Cambridge's Own) [UK]". אורכב מ-המקור ב-25 בדצמבר 2005. נבדק ב-24 בינואר 2016. {{cite web}}:  (עזרה)
אימפריית הכאב

| --- | --- |

 סוגה:  דרמה 
 בימוי:  מיכה פיצרמן-בלו, נוח הרפסטר 
 שחקנים:  אוזו אדובה  Ana Cruz Kayne  רון לאה  וסט דוכובני  ג׳ק מולהרן  דינה שיהאבי  ג'ון אלס  Carolina Bartczak  מתיו ברודריק  טיילר ריטר  סאם אנדרסון  טיילור קיטש  ג'ון רוטמן 
 ארץ מקור:  ארצות הברית 
 שפות:  אנגלית 
 מספר פרקים:  6 
 הפקה
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  10 באוגוסט 2023 
 קישורים חיצוניים
 דף התוכנית ב-IMDb
 
אימפריית הכאב (באנגלית:Painkiller) היא מיני סדרת דרמה אמריקאית מבית היוצר של נטפליקס ונוצרה על ידי מיכה פיצרמן-בלו ונואה הרפסטר.
עלילה

הסדרה בת שישה פרקים, המבוססת על מאמר הניו יורקר של פטריק ראדן קיף "המשפחה שבנתה אימפריה של כאב" ו- Pain Killer: An Empire of Deceit and" the Origin of America's Opioid Epidemic" מאת בארי מאייר, הסדרה מתמקדת במשבר האופיואידים בדגש על פרדו פארמה, יצרנית אוקסיקודון, משכך כאבים ממשפחת האופיאטים.
שחקנים ודמויות

אוזו אדובה - אידי
מתיו ברודריק - ריצ'רד סאקלר
סם אנדרסון - ריימונד סאקלר
טיילור קיטש - גלן קריגר בחור שנפצע קשה בעבודתו במהלך עבודה בעסק משפחתי במוסך נאלץ לעבור ניתוח מפתח התמכרות קשה לסם אוקסיקונטין.
קרולינה ברצ'ק - לילי קריגר
טיילר ריטר - ג'ון בראונלי
ג'ון אלס - ד"ר גרגורי פיצגיבונס
רון לאה - ביל הייונס
אנה קרוז קין - בריאנה אורטיז
וסט דוכובני - שאנון שפר
ג'ק מולהרן - טיילר קריגר
דינה שיהאבי - בריט האפורד
ג'ון רוטמן - מורטימר סאקלר
הפקה

ההפקה החלה בטורונטו באפריל 2021 והסתיימה בנובמבר 2021. את הסדרה ביים פיטר ברג.
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2024 | פרס בחירת מבקרי הטלוויזיה | שחקן המשנה הטוב ביותר במיני סדרה או בסרט טלוויזיה | טיילור קיטש | מועמדות |  |
| 2024 | פרס גילדת שחקני המסך | ההופעה הטובה ביותר של שחקנית בסרט טלוויזיה או במיני סדרה | אוזו אדובה | מועמדות |  |
הערות שוליים

↑  "Watch Painkiller | Netflix Official Site". www.netflix.com (באנגלית). נבדק ב-2022-02-03.
↑  Porter, Rick (2021-10-04). "Taylor Kitsch Boards Netflix's Opioid Crisis Drama 'Painkiller'". The Hollywood Reporter (באנגלית אמריקאית). נבדק ב-2022-02-03.
↑  Biggs, Jade (2021-08-11). "OITNB's Uzo Aduba is starring in a Netflix series about the opioid crisis". Cosmopolitan (באנגלית בריטית). נבדק ב-2022-02-03.
↑  Cordero, Rosy (2021-10-04). "'Painkiller': Taylor Kitsch, Ana Cruz Kayne, & Tyler Ritter Among New Cast of Netflix Limited Series". Deadline (באנגלית אמריקאית). נבדק ב-2022-02-03.
↑  "Painkiller Casts Uzo Aduba, Matthew Broderick in Netflix Opioid Crisis Series". Collider (באנגלית אמריקאית). 2021-07-08. נבדק ב-2022-02-03.
↑  Otterson, Joe (8 ביולי 2021). "Uzo Aduba, Matthew Broderick to Lead Netflix Opioid Crisis Drama 'Painkiller'". Variety (באנגלית אמריקאית). נבדק ב-3 בפברואר 2022. {{cite web}}:  (עזרה)
↑  Critics Choice Awards 2024: All the Winners, TIME, ‏2024-01-15 (באנגלית)
↑  Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית)
תורת המספרים

תורת המספרים היא ענף של המתמטיקה העוסק בתחום רחב של נושאים, ששורשיהם בחקר התכונות של המספרים הטבעיים.
בעיות רבות בתורת המספרים הן קלות לניסוח אך קשות מאוד לפתרון, וענפים נכבדים במתמטיקה מודרנית פותחו תוך ניסיון לפתור בעיות מסוג זה. דוגמה ידועה היא המשפט האחרון של פרמה, ובעיות שהן עדיין פתוחות כמו השערת גולדבך (כל מספר זוגי הגדול מ-2, הוא סכום של שני ראשוניים), השערת הראשוניים התאומים (שלפיה יש אינסוף זוגות של ראשוניים שההפרש ביניהם הוא 2) והשערת מספרי מרסן הראשוניים (שלפיה יש אינסוף מספרי מרסן ראשוניים וכתוצאה מכך קיימים אינסוף מספרים משוכללים).
אף שרבות מהבעיות הוותיקות והקשות הללו לא מצאו עדיין את פתרונן יש בחלקן התקדמות רבה, למשל בעניין השערת גולדבך הוכיח צ'ן ג'ינגרון כבר ב-1966 שכל מספר זוגי גדול דיו הוא סכום של מספר ראשוני ומספר בעל 2 מחלקים ראשוניים בלבד לכל היותר. גם בעניין השערת הראשוניים התאומים הוא התקדם בהוכיחו שלכל מספר שלם זוגי חיובי h, ישנם אינסוף ראשוניים p כך ש-p + h אף הוא בעל 2 מחלקים ראשוניים בלבד לכל היותר. להשערה זו תרמו מכוון אחר גם טרנס טאו וג'יימס מיינרד (אנ') בהוכיחם שיש אין סוף זוגות ראשוניים שההפרש ביניהם הוא מספר זוגי קטן מ-246.
תחומים בתורת המספרים

ניתן לחלק את תורת המספרים לתחומים, על-פי אופי הבעיות הנדונות ושיטות הפתרון.
בתורת המספרים האלמנטרית נחקרות תכונותיהם של המספרים השלמים ללא ניצולן של טכניקות מענפי מתמטיקה אחרים. שאלות הקשורות להתחלקות, האלגוריתם של אוקלידס למציאת מחלק משותף מקסימלי, פירוק לגורמים ראשוניים, מספרים משוכללים וסדרות חשבוניות נמצאות בתחום זה. משפטים מרכזיים הם המשפט הקטן של פרמה ומשפט אוילר המכליל אותו, משפט השאריות הסיני, ומשפט ההדדיות הריבועית. נלמדות גם פונקציות אריתמטיות, כמו הפונקציה  \ \varphi  (פי) של אוילר, שהן פונקציות המוגדרות על-פי תכונות מספריות.
תורת המספרים האנליטית (אנ') משתמשת בכלים של חשבון אינפיניטסימלי ופונקציות מרוכבות כדי להתמודד עם בעיות העוסקות בתכונותיהם של המספרים השלמים. כלים אלה הם שימושיים ביותר בחקר תכונותיהם של המספרים הראשוניים: משפט המספרים הראשוניים, משפט מרכזי המתאר את צפיפותם של מספרים אלה, הוכח באמצעות כלים אנליטיים, וכמוהו גם תוצאות רבות אחרות הקשורות בראשוניים (ב-1949 מצאו פאול ארדש ואטלה סלברג הוכחה 'אלמנטרית' למשפט המספרים הראשוניים; הוכחה זו אינה משתמשת בכלים אנליטיים, אבל היא נחשבת למסובכת וקשה יותר מן ההוכחה האנליטית). השערת רימן היא בעיה פתוחה חשובה שצמחה מתורת המספרים האנליטית, ובעיות פתוחות כמו השערת גולדבך נחקרות באמצעים דומים.
ענף חשוב אחר בתורת המספרים האנליטית הוא תורת הקירובים הדיופנטיים, העוסקת בקירובים רציונליים למספרים אי-רציונליים ומאפשרת לחקור את הפתרונות השלמים של משוואות כגון  17+x^{3}=y^{2}.
תורת המספרים האלגברית עוסקת בשלמים אלגבריים שהם הכללה של המספרים השלמים הרגילים: מספרים כמו  2+3{\sqrt {5}} או  {\frac {1+i{\sqrt {3}}}{2}} הם שלמים אלגבריים. למספרים אלה יש, בהנחות מסוימות, תכונות דומות למספרים השלמים הרגילים, וניתן בעזרתם לתקוף ביתר-קלות בעיות בתורת המספרים.
בגאומטריה אלגברית אריתמטית חוקרים בעיות בתורת המספרים בכלים המשלבים גאומטריה ואלגברה. האובייקטים העיקרים הנחקרים בתחום הם סכימות אריתמטיות. בתחום זה נודעת חשיבות מיוחדת לחקר עקומים אליפטיים והנקודות השלמות והרציונליות עליהם; ההוכחה של ויילס למשפט האחרון של פרמה שייכת לתחום זה. השם תורת המספרים הגאומטרית (או גאומטריה של מספרים) מתייחס לתחום קלאסי יותר, בעיקר התורה של מינקובסקי הדנה בגאומטריה של סריגים.
תורת המספרים החישובית עוסקת בחקר אלגוריתמים הרלוונטיים לתורת המספרים. לאלגוריתמים לבדיקה מהירה האם מספר נתון הוא מספר ראשוני ולפירוק לגורמים חשיבות גדולה בקריפטוגרפיה, תחום שהפך את תורת המספרים מענף עיוני לענף שימושי ביותר.
תורת המספרים האדיטיבית עוסקת בשאלות ובעיות בתורת המספרים המבקשות להציג מספר כסכום של מספרים מקבוצה נתונה. (למשל מספרים מקבוצת ה[ראשוניים] בהשערת גולדבך ומספרים מקבוצת החזקות בבעיית ווארינג)
תורת המספרים ההסתברותית מיישמת שיטות של הסתברות לתורת המספרים, בעיקר לגבי מספר הגורמים הראשוניים של מספר. ממייסדי תורה זו היה פאול ארדש.
היסטוריה

המספרים הטבעיים מלווים את האדם משחר התרבות. לא ידוע מתי בדיוק נולד העניין בשאלות "מופשטות" הקשורות במספרים, שאלות שאינן קשורות ישירות בספירת עצמים. טבלאות בבליות קדומות, מהתקופה שבין 1900 ל-1600 לפנה"ס, דנות בשלשות פיתגוראיות, דהיינו מספרים שלמים המקיימים את התנאי  a^{2}+b^{2}=c^{2}. טבלה מפורסמת בשם פלימפטון 322 שנחשבה בתחילה כמכילה רישום עסקאות מסחריות, היא למעשה רשימה מסודרת ומדויקת למדי של שלשות כאלה, אם כי אין זה ודאי שלכך הבבלים כיוונו.
תורת המספרים זכתה לפריחה ביוון הקדומה, במיוחד בעבודותיהם של פיתגורס, אוקלידס ודיופנטוס.
תורמים בולטים לפיתוחו של ענף זה בעת החדשה הם פרמה, אוילר וגאוס.
ראו גם

גאומטריה דיופנטית ומשוואה דיופנטית
קומבינטוריקה אריתמטית
לקריאה נוספת

תורת המספרים האלמנטרית, האוניברסיטה הפתוחה, 2003
G.H. Hardy; E.M. Wright (2008) [1938]. An introduction to the theory of numbers (rev. by D.R. Heath-Brown and J.H. Silverman, 6th ed.). Oxford University Press. ISBN 978-0-19-921986-5.
Vinogradov, I.M. (2003) [1954]. Elements of Number Theory (reprint of the 1954 ed.). Mineola, NY: Dover Publications.
הערות שוליים

↑  Chen, J.R. (1973). "On the representation of a larger even integer as the sum of a prime and the product of at most two primes". Sci. Sinica. 16: 157–176.
↑  "Bounded gaps between primes". Polymath (michaelnielsen.org). Retrieved 2014-03-27.
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
| --- | --- |
בקרת זהויות :  NLI: 987007538746905171  BNE: XX4703223  BnF: cb131627085 (data)  GND: 4067277-3  LCCN: sh85093222  NDL: 00570429  NKC: ph126576  SUDOC: 027270475
טרורו (בריטניה)

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 חבל ארץ:  קורנוול קורנוול
 בירת העיר:  טרורו
 שפה רשמית:  אנגלית, קורנית
 שטח:  6.21 קמ"ר
 אוכלוסייה:  ‏
  ‑ בעיר:  21,555 (2016)
 קואורדינטות:  50°15′36″N 5°03′04″W﻿ / ﻿50.26°N 5.051°W﻿ / 50.26; -5.051 
 אזור זמן:  UTC
 http://www.truro.gov.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים טרורו(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים טרורו(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי טרורו(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי טרורו  he tabBackground:;tabBorder:#aaa;defaultTab:0;
 
טְּרוּרוֹ (באנגלית: Truro, בקורנית: Truru) היא בירת מחוז קורנוול שבדרום-מערב הממלכה המאוחדת. כעיר הדרומית ביותר באנגליה, צמחה העיר כמרכז סחר בזכות הנמל שלה וכן כמרכז לתעשיית הכרייה. בעיר קתדרלה מאז שנת 1910. על שם העיר קרויות ערים ועיירות שונות בעולם, בין היתר בקנדה ואוסטרליה.
היסטוריה

התיעוד המוקדם ביותר ליישוב קבע באזור טרורו מתוארך לתקופת ממלכת אנגליה הנורמנית. בין היתר במהלך המאה ה-12 נבנתה באזור טירה על ידי ריצ'רד דה-לוסי, שופט בתקופת שלטונו של הנרי השני, אשר על שירותיו למען הממלכה הוענקו לו קרקעות באזור. העיירה צמחה בצל הטירה וזכתה במעמד קרייה בהמשך פעילותה הכלכלית. כיום הטירה לא קיימת, והיא נעלמה לפני שנים רבות.
בראשית המאה ה-14 הייתה טרורו לנמל חשוב, בשל מיקומה היבשתי המרוחק מפולשים, שגשוג תעשיית הדיג ומנוע צמיחה חדש בדמות טביעת מתכות כמו פח ונחושת ממכרות קורנוול. עם מגפת המוות השחור התרגש על העיירה מיתון ועזיבת אוכלוסייה שהותירה אותה במצב מוזנח מאוד. בהדרגה, חזר המסחר לממדיו ובתקופת בית טיודור היא חזרה לשגשג. סמכות שלטון מקומי הוענקה לעיירה בשנת 1589 מכוח אמנה חדשה עליה חתמה אליזבת הראשונה, מלכת אנגליה והעניקה לטרורו את הסמכות לבחור ראש עירייה ואת השליטה בנמל פליימות'.
במהלך מלחמת האזרחים האנגלית במאה ה-17 גייסה טרורו כוח ניכר למען המלך. בהמשך המאה זכתה פליימות' בסמכויות שיפוט עצמאיות שהעניקו לה בין היתר זכויות על הנמל וניתן אות הפתיחה ליריבות ארוכת שנים בין שתי העיריות. המחלוקת ביניהן הוסדרה ב-1709 כשהשליטה בנהר פאל חולקו ביניהן.
טרורו שגשגה גם במאות ה-18 וה-19. התעשייה פרחה בזכות שיטות כרייה משוכללות ועליות מחירים, והעיר משכה אליה בעלי מכרות עשירים. בתים עירוניים בסגנון ויקטוריאני הוקמו באותן שנים. טרורו הפכה למרכז חברתי, והיו שכינו אותה "לונדון של קורנוול".
במשך תקופה זו נשארה טרורו מרכז חברתי, ואישים רבים יצאו ממנה. ביניהם ניתן למנות את ריצ'רד לנדר, חוקר אנגלי, שיחד עם אחיו היה האירופאי הראשון שהלך בנהר ניז'ר ועוטר על כך במדליית החברה הגאוגרפית המלכותית, או הנרי מרטין (אנ'), מיסיונר חשוב שתרגם את הברית החדשה לאורדו ופרסית.
חשיבותה של טרורו עלתה במהלך המאה ה-19, כשעלה בה היקף העבודות להיתוך ברזל, קדרות ואחרות. החל משנות ה-60 של המאה ה-19 סיפקה רכבת הגרייט וסטרן חיבור ישיר לתחנת הרכבת פדינגטון שבלונדון. בהמשך, חוק הבישוף שנחקק ב-1876 העניק לעיר בישוף וקתדרלה. שנה לאחר מכן קיבלה טרורו מעמד של עיר.
במהלך המאה ה-20 ירד היקף הכרייה בעיר, אך טרורו נותרה מרכז משגשג מתפתח של קורנוול. כיום היא מרכז הקמעונאות של המחוז, אך בדומה למקומות אחרים, מתמודדת עם החשש מהחלפת חנויות בידי רשתות לאומיות, שחיקת הזהות, והספקות כיצד להתאים את הצמיחה למאה ה-21.
כלכלה

המעסיקים הגדולים ביותר בטרורו כוללים את בית החולים המלכותי של קורנוול, מועצת קורנוול ומכללת טרורו. בטרורו ישנן 22 אלף משרות, לעומת 9,500 איש בלבד פעילים כלכלית בעיר. יחס זה הוא אחד הגורמים לשיעור הנסיעות לטרורו, שמביאות בתורן לגודשי תנועה.
מחירי הדיור בשנות ה-2000 בעיר היו גבוהים יותר בלמעלה מ-8% לעומת יתר קורנוול. טרורו נבחרה בשנת 2006 כעיר הקטנה ביותר בבריטניה בזכות עליית מחירי הדיור, בשיעור של 262% מאז 1996. ישנו ביקוש גדול לדיור נוסף בעיר ונשמעות קריאות להפיכת הנכסים בפנים העיר לדירות או בתים כדי לעודד מגורים במרכזה ולצמצם את התלות במכוניות.
אקלים

בדומה ליתר קורנוול, באזור טרורו ישנו אקלים ימי מסוג Cfc בשיטת קפן. זה מאופיין בקיץ קר, גשמים בעצימות גבוהה וחורף נוח עם קרה (כפור) לעיתים קרובות.
ראו גם

דוק מרטין
הערות שוליים

↑  The History, ארכיון האינטרנט
↑  Homes in smaller cities cost more, BBC News
| --- | --- |
בקרת זהויות :  NLI: 987007562071805171  GND: 4370103-6  LCCN: n80139693  MusicBrainz: 2fb4ac69-9c24-41d1-b874-1972ccbe00e2  VIAF: 130807428   WorldCat (עם VIAF): 130807428 
רחוב בוסקוון, 1810
הקתדרלה ב-1905, לפני סיום הבנייה
עומר ינקלביץ'

עומר שינה ינקלביץ' (נולדה ב-25 במאי 1978, י"ח באייר ה'תשל"ח) היא פוליטיקאית שכיהנה כשרת התפוצות, חברת קבינט הקורונה, משקיפה בקבינט המדיני ביטחוני וכחברת הכנסת בסיעת "כחול לבן" מטעם מפלגת "חוסן לישראל". עורכת דין במקצועה.
ינקלביץ' היא האישה החרדית היחידה שכיהנה כשרה בישראל.
ביוגרפיה

נולדה במשפחה חילונית בתל אביב, ולה אח צעיר. הוריה הם יעקב (יאשה) גילינסקי, שחקן תיאטרון יוצא ליטא, ועדי (זלדה) - אחות פסיכיאטרית שעלתה מלטביה הסובייטית.
כשהייתה בת 5 החלו הוריה תהליך חזרה בתשובה. התחנכה במוסדות חרדיים: בית יעקב וסמינר הרב וולף.
כנערה יצאה עם הוריה לשליחות יהודית במדינות ברית המועצות. במסגרת זאת, לימדה שיעורי עברית וזהות יהודית בבתי ספר ובקהילות היהודיות.
ביוגרפיה > הוראה

היא בעלת תעודת הוראה מהאקדמיה היהודית לבנות גייטסהד ותואר ראשון בחינוך מסמינר בית יעקב תל אביב (שצ'רנסקי). למדה קורסים בהוראה באנגלית באוניברסיטת קיימברידג'.
בין השנים 2002–2007 לימדה וחינכה בבית ספר "תחכמוני" ובתיכון "בת ציון" בירושלים.
ביוגרפיה > משפטים ועריכת דין

למדה תואר ראשון במשפטים במכללה האקדמית קריית אונו (מצטיינת דקאן) ותואר שני במשפטים בהצטיינות באוניברסיטת בר-אילן.
היא מגשרת מוסמכת ועמיתה במכון גשר למנהיגות.
ב-2007 הוסמכה לעריכת דין ומתמחה בדיני קניין רוחני. שימשה כחברת ועדת הקניין הרוחני הארצית של לשכת עורכי הדין בישראל. היא מתמחה גם בתחום הביוש באינטרנט וייצגה אמנים.
בין השנים 2007–2015 הייתה העוזרת המשפטית של השופט רם וינוגרד בבית משפט השלום בירושלים ולאחר מכן בבית משפט המחוזי ירושלים.
בין השנים 2015–2016 הייתה ראש המטה של אבי כהן, מנכ"ל המשרד לשוויון חברתי בימי השרה גילה גמליאל. באותה עת נפתחה נגדה חקירה משמעתית של נציבות שירות המדינה בעניין דיווחי נוכחות כוזבים כאשר הייתה עוזרת משפטית. ההליך הסתיים בעסקת טיעון שבמסגרתה פרשה משירות המדינה והתחייבה לא לשוב אליו במשך שנתיים.
ביוגרפיה > ניהול

בין השנים 2016–2017 ניהלה את חברת "מרום-קשרי ממשל" העוסקת בלובינג ואסטרטגיה מול משרדי ממשלה.
בין השנים 2018–2019 ניהלה פרויקטים במכון שם עולם.
ביוגרפיה > פעילות חברתית וציבורית

ינקלביץ' פעילה למען שילוב פריפריה חברתית, קידום תעסוקה אקדמיה והכשרה מקצועית, בדגש על המגזר החרדי, שילוב נשים וקידומן וקידום התרבות היהודית והפצתה.
ינקלביץ' התראיינה ופרסמה טורים אישיים בכלי התקשורת שבהם הביעה תמיכה במתן אפשרות להפרדה מגדרית בציבור החרדי באקדמיה ובאירועים, ואף כללה את הנושא בנאום הבכורה שלה בכנסת. לטענתה, "הפרדה אינה הדרה" ואף להפך, "ההפרדה מאפשרת לנשים חרדיות להתפתח אקדמאית ומקצועית. מי שמתנגד ללימודים בהפרדה לחרדים, מזיק בראש ובראשונה לנשים החרדיות".
ב-2015 הקימה את עמותת "רק התחלנו", למען הפריפריה החברתית בישראל, בדגש על החברה החרדית, שפעלה גם במגזר הבדואי. באמצעות העמותה, שבה שימשה כמנכ"לית בהתנדבות, הקימה את מיזם "אמנות ואמונה - המרכז לאמנות ברוח יהודית", שמיועד לסיוע והעצמת אמניות ואמנים חרדים, במטרה לסייע לפריחת אמנות איכותית ומתן הזדמנויות שוות לאמנים שומרי מצוות; הקמת מרכז תרבות חרדית, פיתוח תוכניות מנהיגות, והובלת מיזמי סיוע לנשים ומשפחות במצוקה. הקימה את מיזם "עלמא - ייצוג משפטי לנשים מהמגזר החרדי". הייתה חברת הוועד המנהל בעמותת הקריה הלימודית ירושלים.